b'\n_START_ARTICLE_\nVeaceslav Gojan\n_START_SECTION_\nMoldova meistriv\xc3\xb5istlustel\n_START_PARAGRAPH_\nTa on kokku \xc3\xbcheteistk\xc3\xbcmnekordne Moldova meister \xe2\x80\x93 helveskaalus (kuni 48 kg) aastatel 2000\xe2\x80\x932002 ja 2006, k\xc3\xa4rbeskaalus (kuni 51 kg) aastatel 2003 ja 2007 ning kukk-kaalus (kuni 54 kg) 2008. aastal ja kukk-kaalus (kuni 56 kg) aastatel 2010\xe2\x80\x932013.\n_START_SECTION_\nKaasaegsetel ol\xc3\xbcmpiam\xc3\xa4ngudel\n_START_PARAGRAPH_\nTa sai kukk-kaalus (kuni 54 kg) 2008. aasta Pekingi ol\xc3\xbcmpiam\xc3\xa4ngude poksiv\xc3\xb5istlustel pronksmedali, kaotades poolfinaalis hilisemale kuldmedali- ja ol\xc3\xbcmpiav\xc3\xb5itjale Badar-Uugan Enkhbatynile (Mongoolia) ja j\xc3\xa4i edasisest medaliheitlusest v\xc3\xa4lja.\n_START_SECTION_\nEuroopa meistriv\xc3\xb5istlustel\n_START_PARAGRAPH_\nTa v\xc3\xb5itis kukk-kaalus (kuni 56 kg) 39. Euroopa meistriv\xc3\xb5istlustel (Ankara, 2011) kuldmedali ja tuli Euroopa meistriks. Ta on esimene ja seni ainus Moldova poksija, kes on tulnud Euroopa meistriks._NEWLINE_Ta sai helveskaalus (kuni 48 kg) 34. Euroopa meistriv\xc3\xb5istlustel (Perm, 2002) h\xc3\xb5bemedali, kaotades finaalis kuldmedaliv\xc3\xb5itjale ja Euroopa meistrile Sergei Kazakovile (Venemaa)._NEWLINE_Ta osales helveskaalus (kuni 48 kg) 35. Euroopa meistriv\xc3\xb5istlustel (Pula, 2004), kuid kaotas veerandfinaalis hilisemale pronksmedaliv\xc3\xb5itjale Salim Salimovile (Bulgaaria) ja j\xc3\xa4i edasisest medaliheitlusest v\xc3\xa4lja ning 36. Euroopa meistriv\xc3\xb5istlustel (Plovdiv, 2006), kuid kaotas 2. ringis hilisemale pronksmedaliv\xc3\xb5itjale Hovhanes Danieljanile (Armeenia) ja j\xc3\xa4i edasisest medaliheitlusest v\xc3\xa4lja._NEWLINE_Ta osales kukk-kaalus (kuni 54 kg) 37. Euroopa meistriv\xc3\xb5istlustel (Liverpool, 2008), kuid kaotas 2. ringis hilisemale kuldmedaliv\xc3\xb5itjale ja Euroopa meistrile Luke Campbellile (Inglismaa) ja j\xc3\xa4i edasisest medaliheitlusest v\xc3\xa4lja ning 38. Euroopa meistriv\xc3\xb5istlustel (Moskva, 2010), kuid kaotas 2. ringis oma kohtumise ja j\xc3\xa4i edasisest medaliheitlusest v\xc3\xa4lja. Ta osales kukk-kaalus (kuni 56 kg) 40. Euroopa meistriv\xc3\xb5istlustel (Minsk, 2013), kuid kaotas 2. ringis oma kohtumise ja j\xc3\xa4i edasisest medaliheitlusest v\xc3\xa4lja.'